open-index/open-wikipedia-markdown huggingface dataset:
Paulette Lenert

D**'Paulette Lenert**, gebuer den 31. Mee 1968 an der Stad Lëtzebuerg, ass eng lëtzebuergesch Verwaltungsbeamtin a Politikerin (LSAP).

## Karriär
D'Paulette Lenert huet hir Première (A-Sektioun, modern, 1987) am Stater Kolléisch gemaach an dono op der Universitéit Aix-Marseille III Droit studéiert. No hirer Maîtrise, 1991, huet si 1992 a Groussbritannien e Master am europäeschen Droit zu London gemaach.

Si huet 1992 als Affekotin um Stater Barreau ugefaange mat schaffen. 1994 goung si bei de Justizministère, wou si Attachée gouf. 1997 gouf si Riichterin um Verwaltungsgeriicht, a spéider Vizepresidentin vun deem Geriicht. Vun 2010 bis 2013 war si *Premier conseiller de gouvernement* am Delegéierte Ministère fir Solidarekonomie. Duerno gouf si Direktesch vun der *Cellule de facilitation en matière d'urbanisme et d'environnement* am Staatsministère. Dat selwecht Joer ass si Éischt Regierungsconseillère am Ministère vun der Fonction publique an der Verwaltungsreform ginn, vun deem se 2014 d'Gesamtkoordinatioun iwwerholl huet.

2017 gouf si zousätzlech Direktesch vum Institut national d'administration publique.

D'Paulette Lenert war och vun 2011 bis 2013 am Verwaltungsrot vu Proactif a.s.b.l. a bis Enn 2018, vun der Initiativ Rëm Schaffen a.s.b.l.

De 5. Dezember 2018 gouf si als Ministesch fir Humanitär Hëllef a fir Konsumenteschutz an der Regierung Bettel-Schneider-Braz vereedegt. Nom Remaniement vum 4. Februar 2020 war si Gesondheetsministesch, Delegéiert Ministesch fir Sozialversécherung a Ministesch fir Konsumenteschutz. No engem weidere Remaniement gouf si zousätzlech Vizepremierministesch an der ewell Bettel-Lenert-Bausch genannter Regierung.

2023 huet si fir d'Chamberwale kandidéiert a gouf fir d'LSAP am Zentrum Süden an d'Chamber gewielt.

Zanter dem Januar 2019 ass si Vizepresidentin vun der LSAP.

## Gielercher
* 

## Um Spaweck
* Paulette Lenert: Eine Ministerin als Krisenmanagerin op wort.lu de 26. Mäerz 2020
* Martina Folscheid, ''"Für sie bleibt man die Schuldige" Paulette Lenert über Burnout, Covid-Verlierer und Hassbotschafte. Ein persönlicher Rückblick der ehemaligen Gesundheitsministerin auf die Zeit der Pandemie und den Moment, in dem sie sich „wirklich allein“ fühlte.'', wort.lu (21.02.2025); Télécran 07/202
Marc Rebés

De **Marc Rebés Ruiz**, gebuer den 3. Juli 1994 zu Santa Coloma d'Andorra, ass en andorranesche Foussballspiller op der Verdeedeger-Positioun.

Zanter 2013 ass de Marc Rebés Member vum FC Santa Coloma; hien huet a senger Karriär nëmme bei dësem Club gespillt.

Zanter den 8. Juni 2015 spillt hien an der andorranescher Foussballnationalekipp. De Marc Rebés gouf ënner anerem fir de Victoiregol am EM-Qualifikatiounsmatch géint Ungarn bekannt. Dës 1:0-Spill huet den Déifpunkt mat 66 Matcher ouni Victoire fir Andorra gebrach.

Ausserhalb vum "grousse" Sport schafft de Rebés als Sportsenseignant.
Blanchard (Moundkrater)

De **Blanchard** ass en Aschlagkrater op der äerdofgedréiter Säit vum Äerdmound, knapps hanner dem südwestleche Rand. Hie läit tëscht dem Krater Pilâtre am Südosten an dem Krater Arrhenius an nord-nordwestlecher Richtung. Weider no Süden erstreckt sech den erodéierten Terrain nërdlech vun der flaacher Rankfläch vum Krater Hausen.

De Kraterrand vum *Blanchard* ass ofgerënnt an erodéiert an huet an nordëstlecher Richtung eng liicht Verlängerung. An der nordwestlecher Kraterwand ass eng Bresch, déi vum de Satellittekrater *Blanchard P* verursaacht gouf. Am Rescht vum Kraterrand, haaptsächlech am südëstleche Beräich, sinn en ettlech Grief déi vun Aschléi hierkommen. Déi béid Kratere si sou gutt wéi matenee verschmollt a se deele sech e kollektive Kraterbuedem, deen net ganz flaach ass, awer och keen Zentralbierg oder aner opfälleg Kennzeechen huet.

De Krater gouf am Joer 1991 vun der I.A.U. nom franséische Ballonfuerer Jean-Pierre Blanchard (1753–1809) genannt.

## Um Spaweck
* Moundkaart Nr 135: De Blanchard läit zimmlech an der Mëtt
Flash

**Flash** ass:

## Kultur

### a Bande-dessinéeën
* **[[The Flash]]**, den Numm vun en ettleche Personnagen aus dem DC-Comics-Universum:
** **[[Flash (Barry Allen)]]**, den aktuellen an dee bekanntsten DC-Personnage, dee "(The) Flash" heecht. Vun 1956 bis 1985, an erëm zanter 2008 figuréiert hien an de Bande-dessinéeën.
** Flash (Jay Garrick), den "originelle Flash", dee vun 1940 bis 1951 an tëschent 1961 an 2011 figuréiert huet.
** aner DC-Niewepersonnagen, déi "The Flash" geheescht hunn:
*** Wally West (1986–2011), den Neveu vum Barry Allen.
*** Bart Allen (2006–2007), den Enkel vum Barry Allen.
* Flash (G.I. Joe), Personnage vum G.I.-Joe-Universum.

### a Filmer
* Flash (Film 1997), en US-amerikaneschen Tëleesfilm vum Simon Wincer.
* Flash (Film 2004), en US-amerikanesche Film vum Laurence Swanson.
* Flash (Film 2007), en indesche Film vum Sibi Malayil.

### an der Musek
* Flash (Museksgrupp), eng brittesch Rockband.
* Flash (Lidd vu B.B.E.) aus dem Joer 1997.
* Flash (Lidd vun der Stéphanie vu Monaco) aus dem Joer 1986.
* Flash (Lidd vu Queen) aus dem Joer 1980.

### a Spiller
* Flash (Pinball), eng Pinballmaschinn aus dem Joer 1979.

## Persounen
* Flash, den anere Spëtznumm vum Fuego (* 1981), engem mexikanesche Lucha-Libre-Wrestler.
* Flash, de Spëtznumm vum Lee Young-ho (* 1992), engem südkoreaneschen E-Sportler (Starcraft Broodwar).
* **[[Flash (Familljennumm)]]**.

## Aner Bedeitungen
* Flash (Staffordshire), en Duerf an England.
* Flash, e Sci-Fi-Roman vum L. E. Modesitt aus dem Joer 2004.
* Flash, eng neiséilännesch Zeitung.
* Flash, eng Tätowéierungsskizz.
Prinzessin vu Schengen

Als **Prinzessin vu Schengen** oder och nach **Madamm vum Baggerweier** gëtt eng Fra bezeechent déi an engem ca. 2500 Joer ale Graf um Uwänner vun der Musel, tëscht Schengen a Rëmerschen begruewe war an där hiert Graf 1995 entdeckt gouf.

Si gouf am Graf Nummer 17 fonnt, eent vu fënnef Kierpergriewer, déi d'Archeologen an de Joren no 1995 ënnersicht hunn. Et war eng Nekropol, e Kierfecht aus der Keltenzäit. Vun der Fra hirem Kierper goufe just véier Zänn fonnt, de Rescht vum Kierper war vum sauere Buedem opgeléist ginn. Am Graf goufen och eng Rëtsch Bijoue fonnt, ë.&nbsp;a. bronze Braceleten, keltesch Collieren, eng ziseléiert dräieckeg Plack, zwou Kleederspéngelen (Fibelen) mat Vullekäpp a fei verschafft, iwwerdimensional Reefer, déi d'Fra lénks a riets um Kapp gedroen huet.

De Foni Le Brun-Ricalens, *Chargé de direction* am Nationale Fuerschungszenter fir Archeologie, deen d'Ausgruewungen deemools geleet huet, ass zur Conclusioun komm, datt et sech ëm eng räich a mächteg Fra gehandelt muss hunn, déi eng bedeitend Plaz an der Gesellschaft hat. Et kéint sech ëm eng keltesch Herrscherin gehandelt hunn.

D'Bijouen an dat rekonstruéiert Graf ware vun Enn 2018 bis Mee 2019 am Biodiversum - Centre Camille Gira zu Rëmerschen ausgestallt.

## Biller

Fichier:Remerschen, The Princess of Schengen (101).jpg|Rekonstruktioun vum Graf 17
Fichier:Remerschen, The Princess of Schengen (105).jpg|Replicke vun de Bijouen


## Um Spaweck

* Madamm vum Baggerweier oder Prinzessin vu Schengen? Reportage op rtl.lu de 5. Dezember 2018
* Nott iwwer d'Ausstellung *[https://environnement.public.lu/dam-assets/documents/natur-erliewen/les-centres-d-acceuils/biodiversum/2018-Expo-Prinzessin-vu-Schengen.pdf La princesse de Schengen] o*p environnement.public.lu, fir d'lescht gekuckt de 5. Dezember 2018
* Daniel Conrad, Mit der "Dame" auf Zeitreise, op wort.lu den 12. Januar 2019

## Literatur

* Daniel Conrad, „Edles Geschmeide als historischer Schlüssel“ am Luxemburger Wort vum 12. Januar 2019, Säit 16

* Quell wou net anescht uginn: Reportage op rtl.lu de 5. Dezember 2018 (kuckt Um Spaweck)
Robert Kanigher

De **Robert Kanigher**, gebuer den 18. Juni 1915, a gestuerwen de 7. Mee 2002, war en US-amerikanesche Schrëftsteller an Editeur, deen ënner anerem mat um Erschafe vum DC-Personnage Wonder Woman bedeelegt war. Donieft huet hien och de Barry Allen ("Flash") erschaf. Dobäi huet hie mam Zeechner Carmine Infantino zesummegeschafft.
Paris-Camembert 1965

Déi **26. Editioun vu [[Paris-Camembert]]** gouf den 20. Abrëll 1965 gefuer. D'Course gouf vum Fransous Pierre Everaert gewonnen.

## Generalklassement
Échec au porteur

** Échec au porteur** ass e franséische Film vum Gilles Grangier aus dem Joer 1958 no engem Roman vum Noël Calef.

## Ëm wat geet et am Film?
Kriminalfilm dee sech am Milieu vun Drogenhändler ofspillt

## Um Spaweck
Pilâtre (Moundkrater)

De **Pilâtre** ass en Aschlagkrater um baussenzegste südwestleche Rand vun der viischter Moundsäit, nërdlech vum grousse Krater Hauser an nordëstlech vum Krater Chappe.
De Kraterrand ass ganz staark erodéiert an am Zentrum sinn duerch vill Aschléi, Rëss entstanen.

De Krater gouf 1991 vun der I.A.U. nom franséische Loftfaartpionéier Jean-François Pilâtre de Rozier (1754–1785) genannt.

## Um Spaweck

* Moundkaart Nr 135: De Pilâtre läit ënne riets
Jules Heisten

De **Jules Joseph Heisten**, gebuer den 3. Oktober 1885 zu Esch-Uelzecht, an do gestuerwen de 5. Abrëll 1967, war en Escher Geschäftsmann a Lokalpolitiker.

De Jules Heisten gouf am Abrëll 1919 fir d'éischt an den Escher Gemengerot gewielt, wou e säi Mandat de 7. Mee ugefaangen huet. Vun do u gouf hie reegelméisseg erëmgewielt, an zwar 1920, 1924, 1928 an 1934. Politesch huet hien zu der Rietspartei gehéiert.

Den Heisten war Schäffe vum August 1919 bis Enn 1920 a vum Oktober 1921 bis Enn 1924. Well no de Wale vum Oktober 1934, d'Parteie sech net iwwer en neie Schäfferot eens gi sinn, ass de Jules Heisten am Januar 1935 als rangeelste Conseiller, interimistesche Buergermeeschter, vun Esch ginn, an dat bis den 2. Juli 1935, wéi den Hubert Clément Buergermeeschter ginn ass.

Wéi den Hubert Clément am Mee 1940 a Frankräich evakuéiert gouf an do am Exil bliwwen ass, gouf den Heisten, deen am Land bliwwen a vum 11. Mee u Buergermeeschter ff. war, den 3. Juli 1940 offiziell Buergermeeschter vun Esch. Den 18. Abrëll 1941 gouf hie vum räichsdäitschen Amtsbuergermeeschter, den Pg. Otto Komp, ersat. No der Befreiung vu Lëtzebuerg am September 1944 huet den Heisten säi Mandat am Escher Gemengerot net méi weidergefouert a mat der Politik opgehalen. Bei de Wale vum Oktober 1945 war hien net méi Kandidat.

## Literatur

*Massard, J.A., 2018. *Esch: Als die Hakenkreuz-Fahne auf dem Stadthaus wehte (I).* ''Jules Heisten, Bürgermeister unter der Nazi-Fuchtel''. Tageblatt, 26. November 2018, Nr. 275, S. 2-3.
*Massard, J.A., 2018. *Esch: Als die Hakenkreuz-Fahne auf dem Rathaus wehte (II)*. ''Nazis auf dem Bürgermeisterstuhl''. Tageblatt, 3. Dezember 2018, Nr. 281: 4-5.
*Massard, J.A., 2018. die Hakenkreuz-Fahne auf dem Escher Rathaus wehte''. Erweiterte Online-Version einer im Tageblatt publizierten dreiteiligen Artikel-Serie (November – Dezember 2018).
Rachel Maddow

D**'Rachel Anne Maddow**, gebuer den 1. Abrëll 1973 zu Castro Valley am Bundesstaat California, ass eng US-amerikanesch Televisiounsmoderateurin, déi mat hirer Emissioun *The Rachel Maddow Show* op MSNBC, bekannt gouf.

## Um Spaweck

* Offiziell Websäit
Hausen (Moundkrater)

De Krater **Hausen** ass e groussen Aschlagkrater op der viischter Moundsäit. De Krater läit um süd-südwestleche Rand vun der Vollmoundscheif. Dofir hänkt seng Siichtbarkeet staark vun der Libratioun of, och nach bei gënschtege Bedéngunge, kann e vun der Äerd aus, nëmme vun der Säit gesi ginn.

Den Hausen-Krater läit um westleche Rand vum Krater Bailly. Am Nordoste läit de Krater Pingré, nërdlech schléisst sech de Krater Arrhenius un. Säin Alter gëtt op 3.6 Milliarde Joer geschat.

De Kraterrand ass bal kreesronn mat enger Bëlz a südsüdëstlecher Richtung. Hien ass nëmmen e bëssi erodéiert an net vun anere Krateren iwwerdeckt, et gëtt nëmmen ee klenge Krater laanscht de südwestleche Rand. De bannenzege Kraterrand fällt am Norden an am Süden terrassenaarteg of an ass am Osten a Weste méi onreegelméisseg.

Den Zentrum vum Krater Hausen ass am grousse Ganze flaach mat e puer raue Plazen. Et gëtt eng komplex Héichpunktformatioun, déi e bëssi ëstlech vun der Kratermëtt läit. Déi Formatioun leeft an nordsüdlecher Richtung a besteet aus en ettleche Biergrécker, déi vun Däller getrennt sinn. Doru schléisst sech südëstlech ee méi niddrege Biergzuch un a südlech eng Usammlung vun Hiwwelen.

De Krater gouf am Joer 1961 vun der I.A.U. nom däitschen Astronom Christian August Hausen (1693–1743) genannt.

## Literatur
* Peter Grego: *The Moon And How To Observe It. An Advanced Handbook for Students of the Moon in the 21st Century.* Springer-Verlag London, Goldaming 2005, ISBN 1-85233-748-6.

## Um Spaweck
* Moundkaart Nr 143: Den Hausen läit uewe riets
* http://www.lpi.usra.edu/meetings/lpsc1992/pdf/1437.pdf (PDF-Datei; 598&nbsp;kB)
* https://web.archive.org/web/20180301224237/http://the-moon.wikispaces.com/Hausen
* https://web.archive.org/web/20160304112644/http://fmallmann.free.fr/Hausen.html
Otto Komp

Den **Otto Komp**, gebuer den 30. September 1891 zu Uckerath, haut en Uertsdeel vun der Stad Hennef, a gestuerwen de 14. Januar 1962 zu Hennef, war en däitsche Beamten, deen am Zweete Weltkrich Amtsbuergermeeschter vun Esch-Uelzecht war.

Den Otto Komp huet no sengem Abitur ënner anerem zu Dortmund an zu Krefeld an der Verwaltung geschafft. 1922 kommissaresch an 1923 definitiv, huet hien am Krees Moers de Buergermeeschterposte vun zwou Gemengen iwwerholl, déi hien a Personalunioun administréiert huet, an zwar d'Amt Rheurdt an d'Amt Schaephuysen.

Am Oktober 1933 ass de Komp kommissaresche Buergermeeschter vu Bendorf (bei Koblenz) ginn.

Den 18. Abrëll 1941 ass den Otto Komp kommissaresche Buergermeeschter vun der Stad Esch-Uelzecht genannt ginn. Hien huet domat de Jules Heisten, deen zënter dem Juli 1940 Buergermeeschter vun Esch war, ersat.

Am Mäerz 1942 an dono nach eng Kéier e puer Méint méi spéit, am September, huet de Komp gefrot, fir aus Gesondheetsgrënn op sengem Escher Posten ofgeléist ze ginn. Seng Demande gouf schliisslech ugeholl, an de 25. November 1942 huet de Komp fir d'leschte Kéier eng Sëtzung vum Escher Stadrot presidéiert.

Vum 1. Dezember 1942 un huet säin 1. Bäigeuerdenten, den Dr. Theodor Feldhege, den Interim als Buergermeeschter vun Esch assuréiert.

Den Otto Komp sengersäits ass zeréck op säi fréiere Posten als Buergermeeschter vu Bendorf a. Rhein gaangen. De Komp, deen zënter 1933 Member vun der NSDAP war, ass nom Krich an no Entnazifizéierung vun 1950 bis 1952 kommissareschen Amtsdirekter zu Oberpleis gewiescht

## Literatur

* Mäschig, T., 2012. *Otto Komp – ein Überblick über seine Tätigkeit als Bürgermeister von Rheurdt und Schaephuysen von 1923 bis 1933.* Geldrischer Heimatkalender 2012. S. 267-276 (hrsg. vom Historischen Verein für Geldern und Umgebung).
*Massard, J.A., 2018. *Esch: Als die Hakenkreuz-Fahne auf dem Rathaus wehte (II)*. ''Nazis auf dem Bürgermeisterstuhl''. Tageblatt, 3. Dezember 2018, Nr. 281: 4-5.
*Massard, J.A., 2018. ''Als die Hakenkreuz-Fahne auf dem Escher Rathaus wehte''. Erweiterte Online-Version einer im Tageblatt publizierten dreiteiligen Artikel-Serie (November – Dezember 2018).
*Courtoy, J., 2018. Die Eingemeindung Schifflingens an Esch/Alzette. Ein Rekonstruktionsversuch, Schifflingen, S. 8f. ISBN 978-2-9199539-0-5.
Carole Hartmann

D**'Carole Hartmann**, gebuer den 3. Juni 1987 an der Stad Lëtzebuerg, ass eng lëtzebuergesch Affekotin a Politikerin (DP).

## Formatioun a Karriär

## Politesch Mandater
D'Carole Hartmann ass zanter 2008 bei der JDL aktiv. Si huet sech bei de Gemengewalen 2017 an der Gemeng Iechternach als zweet hannert hirem Papp, dem André Hartmann, op der DP-Lëscht klasséiert, konnt awer hiert Mandat eréischt unhuelen, nodeems hire Papp am Mäerz 2018 als Conseiller demissionéiert huet. Si gouf an der Gemengerotssitzung vum 26. Mäerz 2018 vereedegt. Als Resultat vun de Gemengerotswale vum 11. Juni 2023 gouf si den 13. Juli 2023 als nei Buergermeeschtesch vun der Gemeng Iechternach vereedegt.

2013 war si fir d'éischt Kandidatin bei de Chamberwalen, krut dat éischt Chambermandat awer eréischt bei de Wale vum 14. Oktober 2018 wéi si am Bezierk Osten fir de Lex Delles *nogeréckelt* ass, deen an d'Regierung genannt gouf. Si ass de 6. Dezember 2018 als Deputéiert vereedegt ginn. 
Bei de Chamberwale vum 8. Oktober 2023 gouf si erëmgewilet.

Als Deputéiert setzt si hir politesch Prioritéite virun allem an d'Justiz (fir méi séier Prozeduren an zivil- a strofrechtlechen Affären), an d'Opwäertung vum Sport, an an all Froen ronderëm d'Studien an d'Eraklammen an d'Beruffswelt.

Den 12. Juni 2022 gouf si um Nationalkongress vun der DP als nei Generalsekretärin vun der Partei gewielt. De 27. Abrëll 2025 gouf si um Nationalkongress als nei Parteipresidentin gewielt.

## Um Spaweck

* Was bewegt... Carole Hartmann, Kandidatin in Echternach op journal.lu, der Websäit vum Lëtzebuerger Journal, de 14. September 2017
Djuna Bernard

D**'Djuna Bernard**, gebuer de 15. Juni 1992, ass eng lëtzebuergesch Politikerin (déi Gréng) a *Conseillère de direction* am soziale Beräich.

## Formatioun a Karriär
D'Djuna Bernard war vun 2011 bis 2014 op der Uni Lëtzebuerg wou si hire Bachelor an Europäescher Geschicht gemaacht huet. Am Kader vum Erasmus-Programm war si 2013 fir en Auslandssemester op der FU zu Berlin. Vun 2015 bis 2017 huet si op der Uni zu Heidelberg e Master an *Non-Profit Management and Governance* gemaacht.

Si war Chargée de cours am LJBM, Benevole a *Chargée de Mission* beim Roude Kräiz an duerno bei *Elisabeth - am sozialen Déngscht zu Lëtzebuerg**.*

D'Djuna Bernard war vu Mäerz 2016 bis Mäerz 2018 Presidentin vun der *[[Conférence Générale de la Jeunesse Luxembourg|Conférence Générale de la Jeunesse]]*.

## Politesch Mandater

Bei de Chamberwale vum 14. Oktober 2018 war d'Djuna Bernard fir déi éischt Kéier Kandidatin am Bezierk Zentrum. Si gouf net direkt gewielt, ass awer fir d'Sam Tanson *nogeréckelt* wéi déi an d'Regierung genannt gouf. D'Djuna Bernard ass de 6. Dezember 2018 als Deputéiert vereedegt ginn. Den 10. Oktober 2019 gouf si Vizepresidentin vun der Chamber, nodeems den Henri Kox an d'Regierung gewiesselt ass.

Bei de Chamberwale vum 8. Oktober 2023 gouf si net direkt erëmgewielt, ma ass den 11.Juli 2024 fir de François Bausch, dee säi Mandat opginn hat, nogeréckelt.

Si war vum Mäerz 2019 un zesumme mam Christian Kmiotek, an da vum Juli 2020 bis Oktober 2024 zesumme mam Meris Sehovic, Co-Presidentin vun Déi Gréng.

Si ass zanter de Gemengewale vum Juni 2023 Gemengeconseillère an der Gemeng Mamer.

## Literatur
* Pol Schock: "The new Greens." *d'Lëtzebuerger Land* Nr.27, 3. Juli 2020, S. 2-3.

## Um Spaweck
* Serie: de politeschen Nowuess - D'Djuna Bernard gräift no de Stären op rtl.lu den 20. September 2018
Carlo Back

De **Carlo Back**, gebuer den 23. Januar 1952 zu Wolz, ass e lëtzebuergesche pensionéierte Physiker a Politiker (Déi Gréng).

## Formatioun a Karriär
De Carlo Back (genannt Karel) huet an de 70er e Bachelor a Biowëssenschaften an e Master a *radioprotection et technologie nucléaire* op der Universitéit zu Léiwe gemaach. No der Nuklearkatastroph 1979 op der Three Mile Island an der Géigend vun Harrisburg suedelt hien ëm a geet op Guildford fir do e Master a medezinescher Physik ze maachen.

No sengem Studium huet hie vun 1982 bis 2014 um Ministère de la Santé geschafft. Do huet hie sech besonnesch an der Fuerschung fir eng fréizäiteg Detektioun vum Broschtkriibs engagéiert. 2014 gouf hie pensionéiert.

## Politesch Mandater
De Carlo Back war fir d'éischt Kandidat fir Déi Gréng bei de Gemengewalen 1999. Hie war Conseiller am Gemengerot vun der Stad Lëtzebuerg vun Dezember 2005 bis September 2021. D'Maria Eduarda de Macedo iwwerhëlt säi Mandat am Stater Gemengerot.

Hie war Kandidat bei de Chamberwale vum 14. Oktober 2018 am Bezierk Zentrum, gouf awer net direkt gewielt. Hien ass du fir de François Bausch an d'Chamber nogeréckelt, wéi deen an d'Regierung genannt gouf. De Carlo Back ass de 6. Dezember 2018 als Deputéierte vereedegt ginn. De 27. September 2021 huet hie seng Demissioun als Deputéierte vun 2022 un annoncéiert. D'Jessie Thill ersetzt hien um Krautmaart.

Als Deputéierte huet hie sech besonnesch mat den Theeme Mobilitéit an Energie auserneegesat, absënns soll d'Qualitéit an d'Energieeffizienz vum ëffentlechen Transport verbessert ginn. Hien huet och aktiv un der Digitaliséierung vun eiser Gesellschaft, besonnesch vun der Aarbechtswelt, matgeschafft a gekuckt, datt dobäi kee Bierger vergiess gëtt.

## Privatliewen
Hien ass a verschiddenen ONGen am Beräich vun der Entwécklungshëllef aktiv an intresséiert sech a senger Fräizäit fir Cyclissem, Wanderen a Reesen.

Hie wunnt um Belair, ass bestuet a Papp vun zwee Kanner.

## Um Spaweck
Paris-Camembert 1964

Déi **25. Editioun vu [[Paris-Camembert]]** gouf den 31. Mäerz 1964 gefuer. D'Course gouf vum Hollänner Arie den Hartog gewonnen.

## Generalklassement
Paris-Camembert 1963

Déi **24. Editioun vu [[Paris-Camembert]]** gouf de 16. Abrëll 1963 gefuer. D'Course gouf vum Fransous Jacques Simon gewonnen.

## Generalklassement
Paris-Camembert 1962

Déi **23. Editioun vu [[Paris-Camembert]]** gouf de 24. Abrëll 1962 gefuer. D'Course gouf vum Hollänner Piet Rentmeester gewonnen.

## Generalklassement
Ascenseur pour l'échafaud

** Ascenseur pour l'échafaud** ass e franséische Film vum Louis Malle aus dem Joer 1958 no engem Roman vum Noël Calef.

## Ëm wat geet et am Film?
De Julien Tavernier ermuert op d'Demande vu senger Frëndin Florence där hire Mann. Dem Tavernier seng Pläng ginn awer duerch e Lift deen hänke bleift net op...

## Auszeechnungen
1957: Louis-Delluc Präis

## Um Spaweck
Le dos au mur (Film 1958)

**Le dos au mur** ass e franséische Film vum Édouard Molinaro aus dem Joer 1958 nom Roman *Délivrez-nous du mal* vum Frédéric Dard.

## Ëm wat geet et am Film?
De Jacques Decrey entdeckt duerch Zoufall dat seng Fra hie mat engem jonke Schauspiller bedritt…

## Um Spaweck
Paris-Camembert 1961

Déi **22. Editioun vu [[Paris-Camembert]]** gouf de 4. Abrëll 1961 gefuer. D'Course gouf vum Fransous Jean-Claude Annaert gewonnen.

## Generalklassement
Paris-Camembert 1960

Déi **21. Editioun vu [[Paris-Camembert]]** gouf den 19. Abrëll 1960 gefuer. D'Course gouf vum Fransous Joseph Groussart gewonnen.

## Generalklassement
Paris-Camembert 1959

Déi **20. Editioun vu [[Paris-Camembert]]** gouf den 31. Mäerz 1959 gefuer. D'Course gouf vum Fransous Nicolas Barone gewonnen.

## Generalklassement
Alessandro Golinucci

Den **Alessandro Golinucci**, gebuer den 10. Oktober 1994, ass e san-marineesesche Foussballspiller op der Mëttelfeldpositioun.

Säi éischte Veräi war vun 2011 bis 2014 d'AS Sammaurese, déi deemools an den ënneschten italieenesche Ligaen Eccellenza a Promozione gespillt huet. Zanter 2014 spillt hien am Eccellenza-Club Tropical Coriano.

Zanter dem Mäerz 2015 spillt den Alessandro Golinucci an der san-marineesescher Foussballnationalekipp. De Golinucci huet och an der Juniornationalekipp gespillt, a war hire Kapitän.

Hien ass de Brudder vum Enrico Golinucci, deen och an der san-marineesescher Foussballnationalekipp spillt.
Paris-Camembert 1957

Déi **18. Editioun vu [[Paris-Camembert]]** gouf den 23. Abrëll 1957 gefuer. D'Course gouf vum Fransous Joseph Groussard gewonnen.

## Generalklassement
Paris-Camembert 1956

Déi **17. Editioun vu [[Paris-Camembert]]** gouf den 3. Abrëll 1956 gefuer. D'Course gouf vum Fransous René Fournier gewonnen.

## Generalklassement
Paris-Camembert 1955

Déi **16. Editioun vu [[Paris-Camembert]]** gouf den 12. Abrëll 1955 gefuer. D'Course gouf vum Fransous Jean-Marie Cieleska gewonnen.

## Generalklassement
Paris-Camembert 1954

Déi **15. Editioun vu [[Paris-Camembert]]** gouf den 20. Abrëll 1954 gefuer. D'Course gouf vum Fransous Gilbert Bauvin gewonnen.

## Generalklassement
Golinucci

**Golinucci** ass de Familljennumm vun ë.&nbsp;a. follgende Persounen:
* Alessandro Golinucci (* 1994), e san-marineesesche Foussballspiller.
* Enrico Golinucci (* 1991), e san-marineesesche Foussballspiller.
EuCROPIS

Den **Eu:CROPIS** (**Eu**glena and **C**ombined **R**egenerative **O**rganic-Food **P**roduction **i**n **S**pace) ass e Klengsatellit vum Däitschen Zentrum fir Loft- a Raumfaart. E gouf um Institut fir Raumfaartsystemer zu Bremen ënner Matwierkung vun aneren DLR-Ariichtungen entwéckelt a gebaut. Et ass dat éischt Exemplar vun der Satellitteserie vum Kompaktsatellit, kuerz CompSat. D'Notzlaascht gouf op der DLR-Standplaz Köln vum Institut fir Loft- a Raumfaartmedezin souwéi vun der FAU Erlangen-Nürnberg entwéckelt. D'Zil vun der Missioun ass fir nozeweisen, datt e bioregenerative Liewenserhalungssystem op Basis vu Bakteerien a Gréngalgen och ënner Schwéierkraaftbedéngunge wéi um Mound an um Mars funktiounsfäeg ass a (kënschtlechen) Urin an Nierstoffer fir Planzen ëmwandele kann. De Satellit gëtt vum GSOC ë.&nbsp;a. mat Hëllef vun der Buedemstatioun an Weilheim bedriwwen. Zanter dem erfollegräiche Start vum 3. Dezember 2018 ass de Satellit op engem niddregen Äerdorbit (LEO) vu 600&nbsp;km Héicht.

D'Notzlaascht vum Satellit besteet aus zwou Zären an zwéi Biofilteren. Dat si Lavasteng, an deenen hire Pore Bakteerien ugesidelt sinn. Doriwwer gëtt kënschtlechen Urin geriselt. D'Bakteerie wandelen den Urin an Nitrat ëm. Dee fir Planze schiedlechen Ammoniak, deen dobäi entsteet, gëtt nees vun de Gréngalgen ofgebaut. Dobäi entsteet Sauerstoff. Zesummen déngt dat fir d'Opzuucht vun Tomaten. Déi sinn d'Kontroll fir déi erfollegräich Ëmwandlung vum kënschtlechen Urin an den erfollegräichen Ofbau vum Ammoniak. Mat Hëllef vun LEDe gëtt en Dag-Nuecht-Rhythmus simuléiert. Als sekundär Notzlaascht sinn zwee Stralungsmoossinstrumenter u Bord, déi d'Stralebelaaschtung moossen. Als technesch Notzlaascht ass e Bordcomputer installéiert, deen d'Prinzip vum skaléierbare Bordrechner am All erprouwe soll. D'NASA huet och eng weider Notzlaascht u Bord. Power Cell generéiert mat Hëllef vu Bakteerien eng Rei biologesch Stoffer.

Fir déi kënschtlech Schwéierkraaft ze simuléieren, rotéiert de Satellit ëm seng Héichachs. An enger éischter Missiounsphas vu 6 Méint gëtt dobäi eng Schwéierkraaft wéi um Äerdmound (0,16 g) gebilt. Dono erfollegt eng séier Rotatioun, fir eng Schwéierkraaft wéi um Mars (0,38 g) z'erreechen. Nom Enn vun der Missioun gëtt de Satellit nach 18 Joer am Orbit gelooss, bis hien an der Äerdatmosphär vergloust.
De Satellit gëtt iwwer véier ausklappbar Solarpanéile mat elektrescher Energie beliwwert. Hien ass 1,1 m héich an huet en Duerchmiesser vun engem Meter.

## Kuckt och

## Um Spaweck
* Eu:CROPIS-Websäit vum DLR
Marc Hansen (1968)

De **Marc Hansen**, gebuer de 5. Januar 1968 zu Esch-Uelzecht , ass e lëtzebuergesche Politiker (déi Gréng) an Apdikter.

## Formatioun a Karriär
No sengem Studium fir Apdikter zu Stroossbuerg huet de Marc Hansen als Employé an enger Apdikt geschafft, ier e sech mat 49 Joer selwer installéieren duerft. Bis dohin huet hie sech an der Apdikteschgewerkschaft engagéiert, vun där en zéng Joer President war.

## Politesch Mandater
Hien ass zanter 2012 am Gemengerot an zanter 2017 am Schäfferot vun der Gemeng Käerjeng.

Bei de Chamberwale vum 14. Oktober 2018 war hie fir déi éischt Kéier Kandidat am Bezierk Süden. Hie gouf net direkt gewielt, ass awer fir de Félix Braz *nogeréckelt* wéi deen an d'Regierung genannt gouf. Hien ass de 6. Dezember 2018 als Deputéierte vereedegt ginn an huet säin Deputéiertemandat bis un d'Enn vun der Sessioun 2022-23 erfëllt.

De Marc Hansen ass bestuet a Papp vu 4 Kanner.

## Um Spaweck

## Referenzen an Notten
Pingré (Moundkrater)

De **Pingré** ass en Aschlagkrater um südwestleche Rand vun der viischter Moundsäit, nordëstlech vum Krater Hausen a südwestlech vum Krater Inghirami.
De Kraterrand ass ganz staark erodéiert an och den Zentrum huet en ettlech Aschléi matkritt.

De Krater gouf 1961 vun der I.A.U. nom franséischen Astronom Alexandre Guy Pingré (1711–1796) genannt.

De Krater Pingré H huet en neien Numm: Yakovkin

## Um Spaweck
* Moundkaart Nr 124: De Krater Pingré a seng Niewekrateren léien an der Mëtt
Marc Hansen

**Marc Hansen** ass den Numm vun ë.&nbsp;a.:
* dem Déi-Gréng-Politiker an Apdikter Marc Hansen (1968);
* dem DP-Politiker a Journalist Marc Hansen (1971).
Claudia Letizia

D**'Claudia Letizia**, och bekannt ënner dem Kënschtlernumm **Lady Letizia**, gebuer den 22. Mäerz 1979 zu Pompei, ass eng italieenesch Burlesque-Kënschtlerin, Tëlees- an Theaterschauspillerin, Radiosspeakerin a Mannequin.

Wéinst hirer Aktivitéit op Burlesque-Showe gouf si als Participantin bei der 12. Staffel vun der italieenescher Reality-Show *[[Grande Fratello (Emissioun)|Grande Fratello]]* bekannt. Duerno gouf si Moderatorin vun enger lokaler Radiosemissioun iwwer d'Sexualitéit *Facciamolo adesso* op Radio Kiss Kiss.

Als Schauspillerin, ass d'Letizia ënner anerem fir d'Haaptroll am Musical *Carosone* bekannt.

Si ass och op sozialen Netzwierker bekannt.

## Filmographie (Auswiel)

### Televisioun
* 2009: *7 vite*
* 2009: *Un posto al sole estate*
* 2010: *Un posto al sole*
* 2010: *La nuova squadra*
* 2015: *1992*
* 2015-18: *È arrivata la felicità* (Tëleesserie, 24 Episoden)
* 2016: *Un posto al sole*

## Um Spaweck
* Der Claudia Letizia hir offiziell Websäit 
* Hire Sender op YouTube 
* Mi ha quasi strappato la maglia per guardami il seno"

__NOTOC__
Paris-Camembert 1953

Déi **14. Editioun vu [[Paris-Camembert]]** gouf de 7. Abrëll 1953 gefuer. D'Course gouf vum Fransous Jean Guéguen gewonnen.

## Generalklassement
Paris-Camembert 1951

Déi **12. Editioun vu [[Paris-Camembert]]** gouf de 27. Mäerz 1951 gefuer. D'Course gouf vum Fransous Jean Baldassari gewonnen.

## Generalklassement
Paris-Camembert 1950

Déi **11. Editioun vu [[Paris-Camembert]]** gouf den 11. Abrëll 1950 gefuer. D'Course gouf vum Fransous Ange Le Strat gewonnen.

## Generalklassement
Paris-Camembert 1952

Déi **13. Editioun vu [[Paris-Camembert]]** gouf de 15. Abrëll 1952 gefuer. D'Course gouf vum Fransous Robert Varnajo gewonnen.

## Generalklassement
Paris-Camembert 1948

Déi **9. Editioun vu [[Paris-Camembert]]** gouf den 30. Mäerz 1948 gefuer. D'Course gouf vum Fransous Raoul Rémy gewonnen.

## Generalklassement
Paris-Camembert 1949

Déi **10. Editioun vu [[Paris-Camembert]]** gouf den 19. Abrëll 1949 gefuer. D'Course gouf vum Fransous Jean Rey gewonnen.

## Generalklassement
Paris-Camembert 1946

Déi **7. Editioun vu [[Paris-Camembert]]** gouf den 23. Abrëll 1946 gefuer. D'Course gouf vum Italieener Paul Neri gewonnen.

## Generalklassement
Paris-Camembert 2018

Déi **79. Editioun vu [[Paris-Camembert]]** gouf den 10. Abrëll 2018 gefuer. D'Course stoung um Kalenner vum UCI Europe Tour 2018 an der Kategorie 1.1. Et war och déi sechst Kompetitioun vun der Coupe de France 2018.

## Generalklassement
Astrium Space Transportation

**Astrium Space Transportation** war en Entrepriseberäich vun Astrium. Zanter 2014 ass si en Deel vun Airbus Defence and Space. Space#Raumfaarttechnik|Space Systems]].

## Geschicht
Am Juni 2003 gouf am Kader vun der EADS Neistrukturéierung aus der EADS Space Division, *EADS Launch Vehicles* d*'EADS Astrium Space Transportation* ënner der Féierung vum Josef Kind an Hervé Guillou gegrënnt.

*Astrium Space Transportation* war den Haaptclient vum Ariane-5-Drosystem, vum Columbus-Modul vun der Internationaler Raumstatioun ISS, vum ATV souwéi vun enger ganzer Rei vu klenge Projeten, wouvu Phoenix besonnesch bemierkenswäert ass. Astrium Space Transportation war zudeem Fabrikant vun U-Boot gestëtzten Drosystemer (kuckt M51 SLBM) fir Nuklearsprengkäpp vun der franséischer Arméi.

Ronn 4400 Mataarbechter ware fir Space Transportation a Frankräich (Les Mureaux bei Paräis, Saint-Médard-en-Jalles bei Bordeaux) an an Däitschland (Ottobrunn bei München, Lampoldshausen bei Heilbronn, Immenstaad bei Friedrichshafen a Bremen) aktiv.

EADS Astrium Space Transportation gouf vum CEO Alain Charmeau geleet.

Astrium an hir Entrepriseberäicher goufen am Januar 2014 mat Cassidian an Airbus Military zesummegeluecht, a firméiert zanterhir als nei Airbus-Spart Airbus Defence and Space. Den Haaptsëtz ass zu München.

## Kuckt och

## Um Spaweck
* Astrium Space Transportation
Julius Caesar (Moundkrater)

De **Julius Caesar** ass en Aschlagkrater op der viischter Moundsäit. En ass mat Lava iwwerschwemmt an huet eng niddreg, onreegelméisseg a staark ofgenozt Wand. De Krater huet en Duerchmiesser vu ronn 85 Kilometer.

De Krater gouf am Joer 1935 vun der I.A.U. nom Julius Caesar (zirka 102–44 v. Chr.) genannt.

## Um Spaweck
* Moundkaart Nr 60: De Julius Caesar läit an der Mëtt
Déi Lénk Jeunes

**Déi Lénk Jeunes** ass eng politesch Jugendorganisatioun vun Déi Lénk, ass awer onofhängeg.

Déi Lénk Jeunes gesi sech als Plattform vun alle jonke Membere vun Déi Lénk a s'ass awer och op fir all jonk Leit déi hiert kritescht Denke fërdere wëllen a mat hirem politeschem Engagement eng méi gerecht Welt ustriewen. D'Ziler vun Déi Lénk Jeunes stinn am Aklang mat enger solidarescher Gesellschaft, an där d'Mënsche gläichberechtegt sinn an hire selwer bestëmmten alldeegleche Liewensbedierfnesser noginn.

## Um Spaweck
Paris-Camembert 1947

Déi **8. Editioun vu [[Paris-Camembert]]** gouf den 8. Abrëll 1947 gefuer. D'Course gouf vum Fransous Robert Dorgebay gewonnen.

## Generalklassement
Joseph Joffo

De **Joseph Joffo**, gebuer den 2. Abrëll 1931 am 18. Arrondissement zu Paräis (Quartier *Clignancourt*), a gestuerwen de 6. Dezember 2018 zu Saint-Laurent-du-Var, war e franséische Schrëftsteller, Dréibuchauteur a Schauspiller. Hie gouf virun allem bekannt duerch säi Roman *Un sac de billes* (1973), d'Erzielung iwwer seng Kandheet als jiddescht Kand ënner däitscher Besatzung.

## Säi Liewen

## Publikatiounen (Auswiel)

### Märercher fir Kanner

* 1975: *Le Fruit aux mille saveurs* (*Les contes de la bête à bon Dieu*), Éditions Garnier
* 1976: *La Carpe*, Éditions Garnier
* 1980: *Le Rouge-gorge*, Éditions Garnier
* 2007: *Incertain sourire*, Éditions du Rocher
* 2009: *Bashert* (*Destin*), Elytel Éditions

### Romaner

* 1973: *Un sac de billes*, Éditions Jean-Claude Lattès
* 1975: *Anna et son orchestre*, Éditions Jean-Claude Lattès, inspiréiert vun der Geschicht vu senger Mamm
* 1977: *Baby-foot*, Éditions Jean-Claude Lattès - Fortsetzung vu sengem éischte Buch *Un sac de billes* iwwer d'Geschicht vu senger Jugend nom Krich
* 1977: *La Vieille Dame de Djerba*, Éditions Jean-Claude Lattès
* 1979: *Tendre Été*, Éditions Jean-Claude Lattès
* 1981: *Simon et l'enfant*, Éditions Jean-Claude Lattès
* 1983: *Le Cavalier de la terre promise*, Éditions Ramsay
* 1984: *La jeune Fille au pair*, Éditions Jean-Claude Lattès
* 1988: *Abraham Lévy, curé de campagne*, Éditions Michel Lafon
* 1993: *Un curé pas comme les autres*, Éditions Jean-Claude Lattès
* 1995: *Je reviendrai à Göttingen*, Éditions Jean-Claude Lattès
* 1995: *Agates et Calots*, Éditions Ramsay, iwwer d'Geschicht als Kand virum Krich
* 1995: *Un enfant trop curieux*, Éditions Ramsay
* 1999: *Andreï ou le hussard de l'espérance*, Éditions Ramsay
* 2001: *Les Aventuriers des nouveaux mondes*, Éditions du Rocher - Fortsetzung vu *Le Cavalier de la terre promise*
* 2002: *La Guerre à l'italienne*, Éditions du Rocher - Fortsetzung vu *Les Aventuriers des nouveaux mondes*
* 2005: *Le Partage*, Éditions du Rocher


## Um Spaweck
Rost (Moundkrater)

De **Rost** ass en Aschlagkrater am Süde vun der viischter Moundsäit, südëstlech vum Krater Schiller an nordwestlech vum Krater Scheiner.
De Krater läit agebett an engem Plateau, de Kraterrand ass nëmmen e bëssi erodéiert an de Kraterbuedem ass flaach.

De Krater gouf 1935 vun der I.A.U. nom däitschen Astronom Johann Leonhard Rost (1688−1727) genannt.

## Um Spaweck
* Moundkaart Nr 125: De Krater Rost läit an der Mëtt
Ross (Moundkrater)

De **Ross** ass en Aschlagkrater op der viischter Moundsäit am Flaachland vum Mare Tranquillitatis, südwestlech vum Krater Plinius an nordëstlech vum Krater Sosigenes.

De Krater gouf 1935 vun der I.A.U. nom engleschen Entdecker James Clark Ross (1800–1862) an dem US-amerikaneschen Astronom a Physiker Frank Elmore Ross (1874–1960) genannt.

## Um Spaweck
* Moundkaart Nr 60: De Krater Ross läit uewen an der Mëtt
Paris-Camembert 1937

Déi **4. Editioun vu [[Paris-Camembert]]** gouf den 30. Mäerz 1937 gefuer. D'Course gouf vum Fransous André Auville gewonnen.

## Generalklassement
Paris-Camembert 1936

Déi **3. Editioun vu [[Paris-Camembert]]** gouf de 14. Abrëll 1936 gefuer. D'Course gouf vum Fransous Yvan Marie gewonnen.

## Generalklassement
Les amants

** Les amants** ass e franséische Film vum Louis Malle aus dem Joer 1958.

## Ëm wat geet et am Film?
D'Jeanne Tourier langweilt sech an hirem Liewe bis zu deem Dag wou si de Bernard Dubois-Lambert begéint…

## Um Spaweck
De Film op dvdclassic
Les quatre cents coups

** Les quatre cents coups** ass e franséische Film vum François Truffaut aus dem Joer 1959.

## Ëm wat geet et am Film?
De Film erzielt déi schwéier Kandheet vum Antoine Doinel zu Paräis. 
## Soss
*Les quatre cents coups* gëllt als ee vun de Filmklassiker vun der franséischer Filmgeschicht an der zweeter Hallschecht vum 20. Joerhonnert. Et ass ee vun den éischte Filmer vun der Nouvelle Vague.

De Personnage *Antoine Doinel* trëtt a weidere véier Filmer vum François Truffaut op:
* 1962: *[[L'amour à 20 ans]]* - Episod: *Antoine et Colette* - Haaptacteuren: Jean-Pierre Léaud, Marie-France Pisier
* 1968: *[[Baisers volés]]* - Haaptacteuren: Jean-Pierre Léaud, Claude Jade
* 1970: *[[Domicile conjugal]]* - Haaptacteuren: Jean-Pierre Léaud, Claude Jade
* 1979: *[[L'amour en fuite]]* - Haaptacteuren: Jean-Pierre Léaud, Claude Jade, Marie-France Pisier

## Um Spaweck
* De Film op dvdclassik
Scheiner (Moundkrater)

De **Scheiner** ass en Aschlagkrater op der viischter Moundsäit.

De Krater gouf 1935 vun der I.A.U. nom däitsche Jesuitt an Astronom Christoph Scheiner (1573−1650) genannt.

## Um Spaweck
* Moundkaart Nr 125: De Scheiner läit ënnen an der Mëtt
Tour du Haut-Var 2006

Déi **38. Editioun vum [[Tour du Haut-Var]]** gouf den 18. Februar 2006 gefuer a stoung um Kalenner vum UCI Europe Tour 2006 an der Kategorie 1.1.

Et war déi éischt Kompetitioun an der Coupe de France 2006.

## Generalklassement
Paris-Camembert 1939

Déi **6. Editioun vu [[Paris-Camembert]]** gouf den 11. Abrëll 1939 gefuer. D'Course gouf vum Fransous Pierre Cloarec gewonnen.

## Generalklassement
Paris-Camembert 1938

Déi **5. Editioun vu [[Paris-Camembert]]** gouf den 19. Abrëll 1938 gefuer. D'Course gouf vum Fransous Jean-Marie Goasmat gewonnen.

## Generalklassement
Capella (Moundkrater)

De **Capella** ass en Aschlagkrater op der viischter Moundsäit nërdlech vum Mare Nectaris, direkt ëstlech vum Krater Isidorus, deem säin ëstleche Wall vum Capella iwwerdeckt gëtt, an nordwestlech vum Krater Gaudibert.
De Krater ass staark erodéiert, an de Fong ass hiwweleg mat engem Zentralbierg.

An nordwestlecher an a südëstlecher Richtung leeft de Mounddall vum **Vallis Capella**, deem säi mëttelsen Deel vum Capella iwwerlagert gouf.

De Krater gouf 1935 vun der I.A.U. nom spéitantike réimeschen Enzyklopedist Martianus Capella genannt.

## Um Spaweck
* Moundkaart Nr 79: De Krater Capella läit an der Mëtt
DC Comics

**DC Comics** ass en US-amerikanesche Verlag, dee virun allem Comicken erausgëtt.

E gouf am Joer 1934 gegrënnt. No Marvel ass et den zweetgréissten Editeur vu Superheldecomics. Ënnert den DC-Helde fënnt een ënner anerem de Superman, de Batman, de Flash, d'Wonder Woman, den Aquaman an nach vill anerer.

D'Ofkierzung DC steet fir *Detective Comics*, en amerikanesche Comic an deem de Batman säin éischten Optrëtt hat.
Carmine Infantino

De **Carmine Infantino**, gebuer de 24. Mee 1925 zu Brooklyn, a gestuerwen zu Manhattan de 4. Abrëll 2013, war en US-amerikanesche Comic-Kënschtler.

Hien huet haaptsächlech fir DC Comics geschafft.

Ënner senge Creatioune sinn ënner anerem de Flash, un deem hien zesumme mam Robert Kanigher geschafft huet, oder och nach Human Target.
## Um Spaweck
Isidorus (Moundkrater)

Den **Isidorus** ass en Aschlagkrater op der viischter Moundsäit nërdlech vum Mare Nectaris, nërdlech vum Krater Daguerre an direkt westlech vum Krater Capella.
De Krater ass staark erodéiert, am Zentrum läit den Niewekrater *Isidorus A*. Den ëstleche Rand gëtt vum Capella iwwerlagert.

De Krater gouf 1935 vun der I.A.U. nom spueneschen Hellegen a Geléierten Isidor vu Sevilla (ca. 560–636) genannt.

## Um Spaweck
* Moundkaart Nr 79: Den Isidorus läit uewe lénks
Paris-Camembert 1934

Déi **1. Editioun vu [[Paris-Camembert]]** gouf den 10. Juni 1934 gefuer. D'Course gouf vum Fransous Louis Thiétard gewonnen.

## Generalklassement
Paris-Camembert 1935

Déi **2. Editioun vu [[Paris-Camembert]]** gouf den 23. Juni 1935 gefuer. D'Course gouf vum Fransous Marcel Bat gewonnen.

## Generalklassement
Tour du Haut-Var 2003

Déi **35. Editioun vum [[Tour du Haut-Var]]** gouf den 22. Februar 2003 gefuer.

Et war déi éischt Kompetitioun an der Coupe de France 2003.

## Generalklassement
Tour du Haut-Var 2018

Déi **50. Editioun vum [[Tour du Haut-Var]]** gouf de 17. an den 18. Februar 2018 gefuer a stoung um Kalenner vum UCI Europe Tour 2018 an der Kategorie 2.1.

## Etappen
Polynormande 2017

Déi **38. Editioun vun der [[Polynormande]]** gouf den 30. Juli 2017 gefuer. Se stoung um Kalenner vum UCI Europe Tour 2017 an der Kategorie 1.1. Et war déi eeleft Kompetitioun vun der Coupe de France 2017.

D'Course gouf vum Fransous Alexis Gougeard gewonnen.

## Generalklassement
Maria Pacôme

D**'Maria Pacôme**, gebuer als *Simonne Maria Pacôme* den 18. Juli 1923 zu Paräis, a gestuerwen den 1. Dezember 2018 zu Ballainvilliers, war eng franséisch Schauspillerin.

D'Maria Pacôme huet hir Karriär als Schauspillerin 1956 am Theater ugefaangen. Spéider huet si och e puer Theaterstécker geschriwwen.

Si krut 1959 am Film *[[Voulez-vous danser avec moi?]]* vum Michel Boisrond hir éischt Roll am Kino.

## Filmographie
### Kino
* 1959: *[[Voulez-vous danser avec moi?]]* - Regie: Michel Boisrond 
* 1960: *[[Les jeux de l'amour]]* - Regie: Philippe de Broca 
* 1961: *[[Le tracassin]]* - Regie: Alex Joffé 
* 1962: *[[Un clair de lune à Maubeuge]]* - Regie: Jean Chérasse 
* 1962: *[[Que personne ne sorte]]* - Regie: Ivan Govar 
* 1963: *[[Constance aux enfers]]* - Regie: François Villiers 
* 1964: *[[Le gendarme de Saint-Tropez]]* - Regie: Jean Girault 
* 1964: *[[Un drôle de caïd]]* - Regie: Jacques Poitrenaud 
* 1964: *[[Les gorilles (Film 1964)|Les gorilles]]* - Regie: Jean Girault 
* 1965: *[[Les tribulations d'un Chinois en Chine (Film)|Les tribulations d'un Chinois en Chine]]* - Regie: Philippe de Broca 
* 1966: *[[Les combinards]]* - Regie: Riccardo Pazzaglia 
* 1966: *[[Tendre voyou]]* - Regie: Jean Becker
* 1968: *[[Un drôle de colonel]]* - Regie: Jean Girault 
* 1969: *[[La maison de campagne]]* - Regie: Jean Girault 
* 1970: *[[Le distrait]]* - Regie: Pierre Richard 
* 1974: *[[Bons baisers... à lundi]]* - Regie: Michel Audiard 
* 1975: *[[Pas de problème!]]* - Regie: Georges Lautner 
* 1976: *[[La situation est grave mais... pas désespérée !]]* - Regie: Jacques Besnard 
* 1976: *[[Silence... on tourne]]* - Regie: Roger Coggio 
* 1977: *[[Le dernier baiser]]* - Regie: Dolorès Grassian 
* 1980: *[[Les sous-doués]]* - Regie: Claude Zidi 
* 1992: *[[La crise]]* - Regie: Coline Serreau 
* 1996: *[[Le bel été 1914]]* - Regie: Christian de Chalonge 
* 1997: *[[Une femme très très très amoureuse]]* - Regie: Ariel Zeitoun 
* 2003: *[[Mauvais esprit]]* - Regie: Patrick Alessandrin 
* 2012: *[[Arrête de pleurer Pénélope]]* - Regie: Corinne Puget, Juliette Arnaud

## Theater
### als Auteur
* 1977: *Apprends-moi Céline*
* 1981: *Le jardin d'Éponine*
* 1985: *On m'appelle Émilie*
* 1987: *Les seins de Lola*
* 1990: *Et moi et moi*
* 1993: *Les désarrois de Gilda Rumeur*
* 2002: *L'éloge de ma paresse*

## Um Spaweck
D'Unio'n

***D'Unio'n*** war eng Dageszeitung, déi zu Lëtzebuerg tëscht dem 10. Oktober 1944 an dem 3. Abrëll 1948 erauskoum.

Si war gläich no der Liberatioun vu Lëtzebuerg, am September 1944 gegrënnt ginn als Organ vun der Unio'n vun de Fräiheetsorganisatiounen, an där sech déi verschidde Resistenzbeweegungen zesummegeschloss haten.

Si war bal ganz a Lëtzebuerger Sprooch.

De 5. Abrëll 1948 ass se mat der *[[Obermosel-Zeitung]]* fusionéiert; den neien Titel war an ass bis haut *Letzeburger Journal* (haiteg Schreifweis: *[[Lëtzebuerger Journal]]*).

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Déi eenzel Nummere vun der Unio'n online op eluxemburgensia.lu, engem Site vun der Lëtzebuerger Nationalbibliothéik.
* Romain Hilgert: Zeitungen in Luxemburg. 1704-2004. Luxemburg, SIP, 2004.
Polynormande 2018

Déi **39. Editioun vun der [[Polynormande]]** gouf de 5. August 2018 gefuer. Se stoung um Kalenner vum UCI Europe Tour 2018 an der Kategorie 1.1. Et war déi eeleft Kompetitioun vun der Coupe de France 2018.

D'Course gouf vum Fransous Pierre-Luc Périchon gewonnen.

## Generalklassement
Coupe de France am Vëlossport 2018

Déi 27. Editioun vun der **[[Coupe de France am Vëlossport]]** huet den 28. Januar 2018 mam Grand Prix d'ouverture La Marseillaise ugefaangen a goung de 6. Oktober mam Tour de Vendée op en Enn. Um Programm stoungen déi selwecht Coursse wéi am Joer virdrun.

## Punkteverdeelung
### Individuell

D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.

### Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro. 

## Resultater
Route Adélie de Vitré 2018

Déi **23. Editioun vun der [[Route Adélie de Vitré]]** gouf den 30. Mäerz 2018 gefuer. Se stoung um Kalenner vum UCI Europe Tour 2018 an der Kategorie 1.1. Et war och déi véiert Kompetitioun vun der Coupe de France 2018.

## Generalklassement

## Um Spaweck
* ProCyclingStats
Tour du Finistère 2018

Déi **33. Editioun vum [[Tour du Finistère]]** gouf de 14. Abrëll 2018 gefuer. Se stoung um Kalenner vum UCI Europe Tour 2018 an der Kategorie 1.1. Et war och déi siwent Kompetitioun vun der Coupe de France 2018.

D'Course gouf vum Fransous Jonathan Hivert gewonnen.

## Generalklassement
Sanford (Moundkrater)

De **Sanford** ass en Aschlagkrater op der Moundrécksäit mat engem Duerchmiesser vu 55&nbsp;Kilometer. Hie läit am Südsüdoste vum Krater Klute an am Westnordweste vum Krater Teisserenc.

De Krater gouf 1970 vun der I.A.U. nom franséischen Astronom Roscoe Frank Sanford (1883–1958) genannt.

## Um Spaweck
* Moundkaart Nr 34: Den Sanford läit ënne riets
Tour du Haut-Var 2004

Déi **36. Editioun vum [[Tour du Haut-Var]]** gouf den 21. Februar 2004 gefuer.

Et war déi éischt Kompetitioun an der Coupe de France 2004.

## Generalklassement
Nadia Murad

D**'Nadia Murad Basee Taha** (), gebuer 1993 zu Kocho, Sindschar am Irak, ass eng  irakesch (jesidesch) Mënscherechtsaktivistin déi den IS-Genozid um jesidesche Vollek vun 2014 iwwerlieft huet. Si ass zanter September 2016 déi éischt Sonnerambassadrice vun de Vereenten Natiounen fir d'Dignitéit vun deenen déi de Mënschenhandel iwwerlieft hunn. Den 10. Dezember 2018 krut se zu Oslo zesumme mat Denis Mukwege de Friddensnobelpräis. Si ass déi éischt Irakerin an eenzeg Jesidin, déi ee Friddensnobelpräis kritt huet.

## Hiert Liewen

## Publikatiounen
* Nadia Murad: *The Last Girl: My Story of Captivity, and My Fight Against the Islamic State*, Tim Duggan Books, (Reprint edition 16. Oktober 2018), ISBN 978-1524760441 
* Nadia Murad: *Ich bin eure Stimme: Das Mädchen, das dem Islamischen Staat entkam und gegen Gewalt und Versklavung kämpft*, Knaur HC (31. Oktober 2017), ISBN 978-3426214299 

## Gielercher an Auszeechnungen
* 2016: First Goodwill Ambassador for the Dignity of Survivors of Human Trafficking of the United Nations
* 2016: Václav-Havel-Mënscherechtspräis
* 2016: Sacharow-Präis for Freedom of Thought, zesumme mam Lamiya Aji Bashar
* 2018: Friddensnobelpräis, zesumme mam Denis Mukwege

## Um Spaweck

* Websäit vun der Nadia Murad